***МОДЕЛ УГОВОРА***

|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрајински секретаријат**  **за здравство**  Булевар Михајла Пупина 16, 21000 Нови Сад  Т: +381 21 487 4385 Ф: +381 21 456 119  [psz@vojvodina.gov.rs](mailto:psz@vojvodina.gov.rs) | |
|  | БРОЈ: 138-404-185/2021-\_\_/\_\_\_\* | ДАТУМ: \_\_\_\_\_\_\_\_\_\_ \*2021. године |

На основу члана 151. Закона о јавним набавкама („Службени гласник Републике Србије” бр. 91/19), а у складу са извештајем Комисије за јавну набавку и Одлуком о додели уговора \_\_\_\_\_\_\_\_\_\_\_\_\_\_\* од \_\_\_\_\_\_\_\_\_\*.2021.године, закључен је дана \_\_\_\_\_\_\_\_\_\_\_\*2021. године у Новом Саду:

Услуге информисања јавности – промоције за „Пилот пројекат раног откривања рака плућа на територији АП Војводине” – према спецификацији услуга

Уговорне стране :

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| |  | | --- | | Аутономна покрајина Војводина - Покрајински секретаријат за здравство | | Нови Сад, Булевар Михајла Пупина бр. 16 | | кога заступа покрајински секретар за здравство проф. др Зоран Гојковић | | ПИБ: 105700713 Матични број: 08891389 | | Телефон: 021/487 43-85 | | E mail: psz@vojvodina.gov.rs |   (у даљем тексту: Наручилац)  И   |  | | --- | |  | | из ,улица | | кога заступа: | | ПИБ: Матични број: | | Телефон: | | E mail: | | Интернет страница: |   (у даљем тексту: Извршилац услуге) |

Подизвођачи[[1]](#footnote-1):

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Учесници у заједничкој понуди, према споразуму закљученом преко Портала јавних набавки, \_\_\_\_\_\_\_\_\_\_\_\_\_\_\_\_\_\_\_\_\_\_од\_\_\_\_\_\_\_\_\_\_\_\_\_\_, који је саставни део овог уговора[[2]](#footnote-2)

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Члан 1.

Предмет овог уговора је поверавање од стране Наручиоца извршења услуге информисања јавности – промоције за „Пилот пројекат раног откривања рака плућа на територији АП Војводине” – према спецификацији услуга, Извршиоцу услуге, у свему према техничкој спецификацији услуге из конкурсне документације и Понудом Извршиоца услуге бр. понуде \_\_\_\_\_\_. од \_\_\_\_\_\_\_\_\_\_\_\_\_\_\_\_\_\_\_\_.године, а који су саставни су део овог уговора.

Услуга из претходног става има првенствени циљ превенцију рака плућа, спровођењем превентивних прегледа циљне популације (грађана старости од 50-70 годинa, пушаче и бивше пушаче) у циљу смањења морбидитета и морталитета од рака плућа превентивним прегледима.

Члан 2.

Извршилац услуге потписивањем овог уговора потврђује да поседује довољне кадровске, пословне и техничке капацитете за извршење предметне услуге.

Извршилац услуге је дужан да услугу која је предмет јавне набавке врши у свему према важећим нормативима и стандардима који важе за ову врсту посла, правилима струке, добрим пословним обичајима, са пажњом доброг привредника, да на сваки начин штити интересе наручиоца, као и да избегава свако поступање којим би проузроковао штету, а у супротном, сагласан је да наручиоцу надокнади сву претрпљену штету која услед тога настане.

Члан 3.

За све садржаје, дизајн и идејна решења производа и услуга потребно је претходно одобрење-сагласност Наручиоца, које даје лице из члана 6. овог уговора и које је задужено за праћење извршења уговора. Ради давања одобрења-сагласности, Извршилац услуге је у обавези да све садржаје, дизајн и идејна решења производа и услуга, у складу са врстом и природом истих и захтевима и роковима из техничке спецификације, достави наручиоцу у електронском односно физичком облику, а према самој природи садржаја и у складу са упутствима из техничке спецификације.

Лице задужено за праћење извршења уговора у примереном року, који не може бити дужи од 5 радних дана, уколико садржај задовољава захтеве Наручиоца, даје одобрење-сагласност и исто доставља електронским путем Извршиоцу услуге.

Уколико лице задужено за праћење извршења уговора има примедбе на садржај и квалитет достављеног садржаја/материјала, у смислу претходног става, рок из претходног става почиње да тече од дана доставе исправљеног садржаја/материјала.

Извршилац услуге је у обавези да по закључењу уговора, у примереном року, који не може бити дужи од 15 дана од дана закључења, достави одговарајућу изјаву о емитовању, којом ТВ и радио станица (чији је минималан број одређен конкурсном документацијом), исказују своју спремност да снимљени материјал емитују у програму (везано за захтеве из тачке 2. и 3. техничке спецификације).

Услов за објављивање садржаја за радио и ТВ станицу јесте да су регистроване у складу са важећим прописима Републике Србије за обављање делатности.

Члан 3а.[[3]](#footnote-3)

Извршилац услуге је део набавке која је предмет овог уговора и то: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(навести у чему се састоји учествовање подизвођача)

поверио подизвођачу \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ПИБ \_\_\_\_\_\_\_\_\_\_\_\_, матични број\_\_\_\_\_\_\_\_\_\_\_, а која чини \_\_\_\_\_\_\_\_\_% од укупно уговорене вредности.

Извршилац услуге је део набавке која је предмет овог уговора и то: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(навести у чему се састоји учествовање подизвођача)

поверио подизвођачу \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ПИБ \_\_\_\_\_\_\_\_\_\_\_\_\_, матични број\_\_\_\_\_\_\_\_\_\_ , а која чини \_\_\_\_\_\_\_% од укупно уговорене вредности.

Наручилац непосредно плаћа подизвођачу за део уговора који је он извршио, уколико је подизвођач у понуди захтевао да му се доспела потраживања плаћају непосредно.

Извршилац услуге у потпуности одговара наручиоцу за извршење уговорних обавеза, без обзира на учешће подизвођача.\*

Члан 4.

Уговорне стране сагласно утврђују вредност овог уговора у укупном износу од \_\_\_\_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_\_\_ од динара са ПДВ-ом.

Извршилац услуге фактурише стварно извршене услуге, а према уговореним ценама.

Јединичне цене утврђене су у понуди извршиоца услуге и фиксне су за све време важења уговора.

У понуђену цену су урачунати сви зависни трошкови које извршилац услуге има приликом извршења исте.

Коришћење средстава из става 1. овог члана подлеже контроли примене закона у области материјално-финансијског пословања и наменског и законитог коришћења средстава, коју обавља буџетска инспекција Аутономне покрајине Војводине.

Извршилац услуге се обавезује да буџетској инспекцији Аутономне покрајине Војводине омогући несметану контролу наменског и законитог коришћења уговорених средстава.

Члан 5.

Наручилац је у обавези да изврши плаћање по следећој динамици: аванс у износу од 30% вредности закљученог уговора (са ПДВ-ом), Наручилац је у обавези да плати након закључења уговора, а све у зависности од прилива средстава у буџет Аутономне покрајине Војводине, у року до 25 дана од дана након што извршилац услуге преда наручиоцу:

- средство обезбеђења за повраћај авансног плаћања и

- авансни рачун/предрачун који садржи податке у складу са важећим Законом о порезу на додату вредност.

Остатак уговорене цене биће плаћан према следећој динамици: сукцесивно по извршеној испоруци, а по испостављеном рачуноводственом документу са прилозима, у року до 45 дана од дана пријема исправног рачуноводственог документа, и у зависности од прилива средстава у буџет АП Војводине.

Уз рачуноводствени документ за плаћање, као прилог, извршилац услуге је у обавези да достави писани извештај са подацима о извршењу услуге услуге (спецификација извршене услуге у складу са уговорним обавезама), који својим потписом, уколико је извршено у свему у складу са уговором, потврђује лице задужено за праћење извршења уговора.

Рачуноводствени документи морају бити насловљени на Покрајински секретаријат за здравство, Булевар Михајла Пупина 16, 21000 Нови Сад, ПИБ: 105700713. Начин плаћања - вирмански на рачун Извршиоца услуге.

Као дан пријема рачуна од стране Наручиоца сматраће се дан када је исти са пратећом документацијом запримљен у Пријемној канцеларији-писарници Управе за заједничке послове покрајиснких органа.

Обавезе које по овом уговору доспевају у наредној буџетској години биће реализоване највише до износа средстава која ће за предметну намену бити одобрена у наредној буџетској години.

Члан 6.

Лице које ће бити задужено испред наручиоца за праћење и контролу извршења услуге по уговору, конктакт са представницима понуђача-извршиоца услуге, пријем и потписивање односно потврђивање извештаја са подацима о спецификацији извршене услуге, давање одобрења-сагласности на садржаје као и друге сродне послове, биће саветник на пословима радног места односа с јавношћу у Покрајинском секретаријату за здравство.

Члан 7.

Овај уговор се закључује на одређено време, са сукцесивном испоруком услуге, рачунајући од дана закључења уговора, односно након потписивања уговора од стране овлашћених представника уговорних страна, па до коначног извршења услуге.

Рокови за извршење појединачних послова који су део реализације услуге, одређени су у делу техничке спецификације из конкурсне документације.

Извршилац услуге је у обавези да извршава своје обавезе сукцесивно, строго се придржавајући динамике коју је Наручилац одредио у техничкој спецификацији конкурсне документације. Крајњи рок за извршење свих услуга које су обухваћене техничком спецификацијом јесте закључно до 01.12.2021. године.

Извршилац услуге је у обавези да отпочне извршење уговорних обавеза, у року од \_\_\_\_\_\_[[4]](#footnote-4)дана од дана потписивања уговора од стране овлашћених представника уговорних страна.

Рокови су фиксни и за њега наручилац има посебан интерес због пословних потреба.

Члан 8.

Место испоруке услуге уговорне стране дефинишу на следећи начин:

део извршења услуге (тачке 1, 2, 3, 4, 5 и 6) обавиће се, на начин описан у техничкој спецификацији и/или на адреси седишта Наручиоца, Булевар Михајла Пупина 16, други спрат, где се врши и испорука одговарајућих садржаја/решења/материјала.

Део извршења услуге који се односи на обавезе емитовања снимљеног ТВ и радио спота (тачке 2. и 3), реализовати у складу са техничком спецификацијом, у сарадњи са тв и радио станицама.

Део извршења услуге који се односи на обавезе објаве садржаја на ВЕБ порталу, реализовати у складу са техничком спецификацијом, у сарадњи са веб порталима.

Део извршења услуге који се односи на обавезе прес клипинга и осимшљавање и вођење кампање на друштвеним мрежама, реализовати у складу са техничком спецификацијом..

Члан 9.

У случају наступања чињеница које могу утицати да предмет овог уговора не буде извршен у роковима предвиђеним овим уговором, једна уговорна страна је дужна да одмах по њиховом сазнању о истим писмено обавести другу уговорну страну.

Сва обавештења која нису дата у писаном облику неће производити правно дејство.

Рок предвиђен овим уговором може бити продужени услед настанка случаја више силе, односно наступања свих оних догађаја који се нису могли предвидвети, избећи или отклонити, у тренутку закључења Уговора, и на који уговорне стране објективно не могу и нису могле да утичу (догађај мора бити за уговорне стране неочекиван, изванредан, непредвидив), нпр. ратно стање, елементарне непогоде, природне катастрофе, пожар, поплава, експлозија, транспортне несреће изазване природним катастрофама, одлуке органа власти, забране увоза, извоза и други случајеви, који су законом утврђени као виша сила, те се у предвиђеним случајевима уговорне стране ослобођају су одговорности за штету.

Штрајк ангажованих радника од стране извршиоца услуге, у смислу овог уговора, не може бити разлог за продужење рока.

Уколико наступе случајеви одређени као виша сила, односно оних случајева на које уговорне стране не могу утицати, а које чине испуњење уговора трајно или привремено немогућим, наручилац може да дозволи продужење уговореног рока или да обустави испуњење уговорних обавеза до момента отклањања догађаја који је наступио или да приступи раскиду уговора.

Уговорени рок је продужен када уговорне стране о томе постигну писмени споразум, у складу са чланом156. Закона о јавним набавкама.

Члан 10.

У складу са чланом 163. Закона о јавним набавкама наручилац ће приступити раскиду предметног уговора у случају:

1) да настану околности које би за последицу имале битну измену предметног уговора, што би захтевало спровођење новог поступка јавне набавке;

2) постојања основа да је извршилац услуге, требало да буде искључен из поступка;

Поред основа за раскид из става 1. овог члана, свака уговорна страна незадовољна испуњењем уговорних обавеза друге уговорне стране може захтевати раскид уговора.

Уговорна страна која жели да раскине уговор се обавезује да претходно, другој уговорној страни, достави писано обавештење о разлозима за раскид уговора и да јој остави примерен рок од 7 (седам) дана за испуњење обавеза. Уколико друга уговорна страна не испуни обавезу ни у накнадно остављеном примереном року – Уговор се може раскинути, осим у случају неиспуњења незнатног дела обавезе.

Уколико извршилац услуге не поступи у складу са обавезама које је преузеo закључењем овог уговора и писменим обавештењем, наручилац ће поступити раскиду уговора.

У случају раскида уговора, примењиваће се одредбе Закона о облигационим односима, уз право наручиоца да реализује средствa обезбеђења и право на накнаду штете, као и да захтева повраћај плаћених средстава. Добављач је у овој ситуацији дужан да плати затезну камату од дана кад је исплату примио.

Члан 11.

Наручилац у случају прекорачења рока (задоцњење у испуњењу обавеза) има право да извршиоца услуге задужи на име уговорне казне и то за 0,5% уговорене вредности за сваки дан кашњења, односно прекорачења уговореног рока извршења, а највише до 10% вредности уговора, као и да захтева испуњење обавезе и да уговор остане на снази, о чему ће извршиоца услуге без одлагања писмено обавестити.

Уколико наступи случај из става 1. овог члана, а извршилац услуге ипак изврши своју обавезу и наручилац прими испуњење уговорне обавезе, наручилац ће без одлагања обавестити извршиоца да задржава своје право на уговорну казну из става 1. овог члана.

Уколико извршилац услуге не изврши услугу у року предвиђеним овим уговором, односно неиспуњава уговорне обавезе, наручилац има право да једнострано раскине овај уговор и да наплати уговорну казну.

У случају наступања чињеница које могу утицати да предметне услуге не буду извршене у року из овог уговора, извршилац услуге је дужан да одмах по њиховом сазнању о истим писмено обавести наручиоца.

Сва обавештења која нису дата у писаном облику сходно претходном ставу неће производити правно дејство.

Наплата уговорне казне из овог члана, не утиче и не умањује право наручиоца на накнаду стварно претрпљене штете.

Члан 12.

Извршилац услуге се обавезује да у року до десет (10) дана од дана закључења уговора, а најкасније пре уплате авансног износа, достави средство обезбеђења за повраћај аванса и то бланко сопствену меницу, која мора бити евидентирана у Регистру меница и овлашћења Народне банке Србије, оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење на обрасцу који је саставни део конкурсне документације, у два примерка, са назначеним износом у висини предвиђеног аванса.

Наручилац ће уновчити меницу за повраћај авансног плаћања у случају да Извршилац услуге не буде извршавао своје уговорне обавезе у роковима и на начин предвиђен уговором. Средство обезбеђења за повраћај аванса траје десет (10) дана дуже од дана до којег се извршилац услуге обавезао да ће у целости испунити своју обавезу која је предмет овог уговора и тиме оправдати аванс. Меница је наплатива у случају да извршилац услуге у целини или делимично не испуњава своје обавезе, односно уколико не оправда дати аванс.

Извршилац услуге се обавезује да у року до десет (10) дана од дана закључења уговора достави средство финансијског обезбеђења за добро извршење посла и то бланко сопствену меницу, која мора бити евидентирана у Регистру меница и овлашћења Народне банке Србије, оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење [[5]](#footnote-5)са назначеним износом од 10% од вредности уговора без ПДВ-а.

Наручилац ће уновчити меницу за добро извршење посла у случају да Извршилац услуге не буде извршавао своје уговорне обавезе у роковима и на начин предвиђен уговором, у случају неоснованог једностраног раскида уговора о јавној набавци од стране извршиоца услуге и у другим случајевима неиспуњења уговорних обавеза који могу довести до угрожавања рада наручиоца и реализације овог уговора и нанети му штету на било који начин. Средство обезбеђења траје најмање 30 (тридесет) дана дуже од дана истека рока за коначно извршење обавезе понуђача која је предмет обезбеђења (извршење уговорне обавезе).

Ако се за време трајања уговора промене рокови за извршење уговорне обавезе, важност средства финансијског обезбеђења за повраћај аванса мора да се продужи.

Извршилац услуге се обавезује да уз средства обезбеђења из овог члана достави: копију картона депонованих потписа који је издат од стране пословне банке коју наводи у меничном овлашћењу и образац оверених потписа лица овлашћених за заступање – ОП образац.

Средство обезбеђења не може се вратити извршиоцу услуге пре истека рока трајања.

Члан 13.

За све што није регулисано овим Уговором примењиваће се одредбе Закона о облигационим односима односима, као и други важећи прописи који регулишу ову материју.

Уговорне стране су сагласне да сва спорна питања у вези са овим уговором решавају споразумно.

За евентуалне спорове који не буду решени мирним путем уговорне стране уговорају надлежност стварно надлежног суда у Новом Саду.

Члан 14.

Овај уговор сачињен је у 4 (четири) истоветних примерака од којих наручилац задржава 3 (три), а извршилац услуге 1 (један) примерак.

Уговорне стране сагласно изјављују да су овај уговор прочитале, разумеле и да уговорне одредбе у свему прихватају као израз њихове воље.

Овај уговор сматра се закљученим и ступа на снагу када га потпишу обе уговорне стране.

|  |  |  |
| --- | --- | --- |
| ЗА ИЗВРШИОЦА УСЛУГЕ**\*** |  | ЗА НАРУЧИОЦА  проф. др Зоран Гојковић**\*** |
|  |  |  |

Напомена: Попунити сва празна поља, док се места означена звездицом не попуњавају. Доставом попуњеног модела уговора понуђач потврђује да прихвата све одредбе уговора. У случају подношења заједничке понуде, односно понуде са учешћем подизвођача, у моделу уговора односно уговору морају бити наведени сви понуђачи из групе понуђача, односно сви подизвођачи.

Уговор се сачињава у складу са усвојеном понудом.

1. Напомена: попуњава се искључиво у случају подношења понуде са подивођачима или заједничке понуде. **УКОЛИКО СЕ УГОВОР ЗАКЉУЧУЈЕ СА ПОНУЂАЧЕМ КОЈИ НАСТУПА САМОСТАЛНО, ОВАЈ ДЕО СЕ НЕЋЕ НАЛАЗИТИ У УГОВОРУ-ДАКЛЕ БИЋЕ БРИСАН.**

   Када је реч о понуди са подизвођачем потребно је уписати: пословна имена свих осталих учесника, седиште, ПИБ и матични број имена и презимена лица овлашћених за заступање. [↑](#footnote-ref-1)
2. Када је реч о заједничкој понуди потребно је уписати: број и датум закљученог Споразума;

   -пословно име учесника који је одређен за носиоца посла, седиште, ПИБ и матични број имена и презимена лица овлашћених за заступање;

   -пословна имена свих осталих учесника, седиште, ПИБ и матични број имена и презимена лица овлашћених за заступање. [↑](#footnote-ref-2)
3. Овај биће обрисан уколико понуда буде поднета без ангажовања подизвођача [↑](#footnote-ref-3)
4. Рок за отпочињање извршења услуге од закључења уговора минимално 7 дана од дана обостраног потписивања уговора, а не дуже од 20 дана. Понуђач даје своју понуду у задатом року. [↑](#footnote-ref-4)
5. МЕНИЧНО ОВЛАШЋЕЊЕ У ДВА ПРИМЕРКА НА МЕМОРАНДУМУ ИЗВРШИОЦА УСЛУГЕ [↑](#footnote-ref-5)